laion/Wikipedia-Exotic huggingface dataset:
এ. কে. এম. সিরাজুল ইসলাম খান

এ. কে. এম. সিরাজুল ইসলাম খান (আনু. ১৯৪৩ – ১৪ ডিসেম্বর ২০১৯) বাংলাদেশের একজন শিক্ষায়তনিক ব্যক্তি ও অণুজীব বিজ্ঞানী ছিলেন। তিনি জগন্নাথ বিশ্ববিদ্যালয়ের প্রথম উপাচার্য ছিলেন। এ. কে. এম. সিরাজুল ইসলাম খান ঢাকা বিশ্ববিদ্যালয়ের অণুজীব বিজ্ঞান বিভাগের চেয়ারম্যান ছিলেন। তিনি সেন্টার ফর অ্যাডভান্সড রিসার্চ ইন সায়েন্সেসের চেয়ারম্যান ছিলেন। এছাড়া, নর্থ সাউথ বিশ্ববিদ্যালয়ের স্কুল অব হেলথ অ্যান্ড লাইফ সায়েন্সের ডিন হিসেবেও দায়িত্ব পালন করেছেন। তিনি ঢাকা বিশ্ববিদ্যালয়ের অনুজীব বিজ্ঞান অনুষদের ডিন ছিলেন। তিনি বাংলাদেশ অনুজীব বিজ্ঞানী সমিতির চেয়ারম্যান হিসেবেও দায়িত্ব পালন করেছেন। তিনি ২০০৬ সালের ৮ ফেব্রুয়ারি থেকে ২০০৮ সালের ২৬ জুলাই পর্যন্ত জগন্নাথ বিশ্ববিদ্যালয়ের উপাচার্য হিসেবে দায়িত্ব পালন করেছিলেন। এ. কে. এম. সিরাজুল ইসলাম খান ২০১৯ সালের ১৪ ডিসেম্বর ৭৬ বছর বয়সে মৃত্যুবরণ করেন। "জগন্নাথ বিশ্ববিদ্যালয়"। বাংলাপিডিয়া। সংগ্রহের তারিখ ১৪ ডিসেম্বর ২০১৯।  "বর্ণাঢ্য আয়োজনে জগন্নাথ বিশ্ববিদ্যালয় দিবস উদ্‌যাপন"। সমকাল। ১৪ ডিসেম্বর ২০১৯। ১১ জুন ২০২২ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৯।  "জবির প্রথম উপাচার্য সিরাজুল ইসলাম খান আর নেই"। প্রথম আলো। ১৪ ডিসেম্বর ২০১৯। সংগ্রহের তারিখ ১৪ ডিসেম্বর ২০১৯। [স্থায়ীভাবে অকার্যকর সংযোগ] "জগন্নাথের প্রথম উপাচার্য সিরাজুল ইসলামের মৃত্যু"। বিডিনিউজ২৪.কম। ১৪ ডিসেম্বর ২০১৯। ১৪ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৯।  একের অধিক |archiveurl= এবং |আর্কাইভের-ইউআরএল= উল্লেখ করা হয়েছে (সাহায্য); একের অধিক |archivedate= এবং |আর্কাইভের-তারিখ= উল্লেখ করা হয়েছে (সাহায্য); একের অধিক |url-status= এবং |ইউআরএল-অবস্থা= উল্লেখ করা হয়েছে (সাহায্য) "উপাচার্য মহোদয়গণের মেয়াদকাল"। জগন্নাথ বিশ্ববিদ্যালয়। ৩ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৯।
অনুষ্কা মানচন্দা

অনুষ্কা মানচন্দা (জন্মঃ ১১ ফেব্রুয়ারি ১৯৮৪) হচ্ছেন একজন ভারতীয় গায়িকা, মডেল, অভিনেত্রী, সাবেক ভিজে (মিডিয়া ব্যক্তিত্ব)। তিনি মেয়েদের ইন্ডিপপ গ্রুপ 'ভিভা'র সদস্য ছিলেন এবং এর মাধ্যমে তিনি খ্যাতি পেয়েছিলেন। অনুষ্কা আপাতবাস্তব টেলিভিশন অনুষ্ঠান 'ঝলক দিখলাজা'তে অংশ নিয়েছিলেন। ২০০৪ সালে মুক্তিপ্রাপ্ত তামিল চলচ্চিত্র মনমদনতে অনুষ্কা সর্বপ্রথম প্লেব্যাক গায়িকা হিসেবে আত্মপ্রকাশ করেন, ঐ চলচ্চিত্রটিতে তিনি 'ও মাহিরে' গান গেয়েছিলেন যুবন শঙ্কর রাজার সঙ্গীত পরিচালনাতে। এরপর তিনি যুবন শঙ্করের সুর করা বেশ কয়েকটি তামিল চলচ্চিত্রে গান গেয়েছিলেন। ২০০৬ সালে তিনি হিন্দি চলচ্চিত্রে গান গাওয়ার সুযোগ পান, বিশাল-শেখরের সঙ্গীত পরিচালনায় গোলমাল চলচ্চিত্রে গান গান তিনি। এরপর তিনি অনু মালিক, সেলিম-সোলায়মান, প্রীতম চক্রবর্তী এবং শঙ্কর-এহসান-লয়ের পরিচালনা করা সঙ্গীতে গান গাওয়ার সুযোগ পেয়েছিলেন। ২০১০ সালের হিন্দি চলচ্চিত্র দুলহা মিল গয়াতে অনুষ্কা একটি ছোটো চরিত্রে অভিনয় করেছিলেন, চলচ্চিত্রটির জন্য তিনি তিনটি গানও গেয়েছিলেন। ২০১০ সালে এম টিভিতে পালসার স্টান্ট ম্যানিয়া নামক আপাতবাস্তব টেলিভিশন অনুষ্ঠানতে এসেছিলেন। তিনি রোমানিয়ান পপ সিঙ্গার এ্যাকসেন্টএ আই এ্যাম সরি গানে আবির্ভূত হয়েছিলেন। এছাড়াও আরো পশ্চিমা গানে তিনি কণ্ঠ দেওয়া সহ অভিনয় করার সুযোগ পেয়েছেন। বলিউডে তার একটি সফল কর্মজীবনের ইতিহাস তৈরি হয়ে গিয়েছে; ২০১১ সালের অভিষেক বচ্চন, বিপাশা বসু এবং রানা দগ্‌গুবাটি অভিনীত চলচ্চিত্র দম মারো দম (২০১১) চলচ্চিত্রে তিনি টাইটেল গান গেয়ে বেশ প্রশংসা কুড়ান। গোলমাল ৩ চলচ্চিত্রে আপনা হার দিন এ্যাসে জিও এবং গেম (২০১১) চলচ্চিত্রের ম্যানে ইউ কাভি সোচা না থা গান গেয়ে জনপ্রিয়তা পান। ২০১৩ সালে তিনি ১৯৯১ সালের একটি হিট গানের রিমিক্স গান (কবিতা কৃষ্ণমূর্তির গাওয়া চালবাজ চলচ্চিত্রের গান) না জানে কাহা সে আয়া হে, যেটাতে নীরাজ শ্রীধরও গান। গানটি গেয়ে অনুষ্কা অনেক জনপ্রিয়তা পান। গানটি ২০১৩ সালের হিন্দি চলচ্চিত্র আই, মি অউর ম্যায়তে স্থান পায় যেটাতে জন আব্রাহাম, চিত্রাঙ্গদা সিং এবং প্রাচী দেসাই অভিনয় করেছিলেন। "Anushka Manchanda on her new video Don't Be Afraid: It's visually stunning, you can't ignore it"। Mumbai Mirror। জুন ১৯, ২০১৮।  "'Dulha Mil Gaya' – the official story"। Bollywood Hungama। ৩ মে ২০০৯ তারিখে মূল থেকে আর্কাইভ করা। সংগ্রহের তারিখ ৯ মে ২০০৯।  "Anushka Manchanda's new song is proof she is a global star"। Times of India। আগস্ট ১৩, ২০১৮।  উইকিমিডিয়া কমন্সে অনুষ্কা মানচন্দা সংক্রান্ত মিডিয়া রয়েছে। ইন্টারনেট মুভি ডেটাবেজে Anushka Manchanda (ইংরেজি) বলিউড হাঙ্গামায় Anushka Manchanda
ঋষিকুল্য নদী

ঋষিকুল্য নদী হল ওড়িশা রাজ্যের অন্যতম প্রধান একটি নদী এবং এর অববাহিকা কন্ধমাল এবং গঞ্জাম জেলার পুরো অঞ্চল জুড়ে রয়েছে। ঋষিকুল্য পূর্বঘাট পর্বতমালার দারিংবাড়ি পাহাড়ের প্রায় ১০০০ মিটার উচ্চতায় উৎপন্ন হয়েছে। নদীটি যে জায়গা থেকে উৎপন্ন হয়েছে, সেই দারিংবাড়ি জায়গাটিকে 'ওড়িশার কাশ্মীর' বলা হয়ে থাকে। নদটি ১৯°০৭' উত্তর থেকে ২০°১৯' উত্তর অক্ষাংশ এবং ৮৪°০১' পুুুর্ব থেকে ৮৫°০৬' পূর্ব দ্রাঘিমাংশের ভৌগোলিক স্থানাঙ্কের মধ্যে অবস্থিত। এটি গঞ্জামের পুরুনা বাঁধায় বঙ্গোপসাগরের সাথে মিলিত হয়েছে। এর উপনদীগুলি হল বাঘুয়া, ধনেই, বদনাদি ইত্যাদি। এটির মোহানায় তেমন কোন ব-দ্বীপ নেই। নদীটি কন্ধমাল জেলার দারিংবাড়ি পার্বত্য অঞ্চল দিয়ে প্রবাহিত হয়েছে। গঞ্জাম জেলায় এটি সুরডা, ধরকোট, আশিকা, পিতলা, পুরুষোত্তমপুর, তারাতারিনী, প্রতাপপুর, আল্লাদিগাম, ব্রহ্মপুর, গঞ্জম এবং ছত্রপুর ব্লকের মধ্য দিয়ে প্রবাহিত হয়েছে। নদীটি ১৬৫ কিলোমিটার দীর্ঘ, এবং এর অববাহিকা অঞ্চলটি ৭৭০০ কিমি২ জায়গা জুড়ে বিস্তৃত। ১৯৯৩ সালে, ওড়িশা বন বিভাগ এবং ওয়াইল্ড লাইফ ইনস্টিটিউট অব ইন্ডিয়ার জীববিজ্ঞানীরা জানতে পেরেছিলেন যে ঋষিকুল্য নদীর মুখের কাছে জলপাইরঙা সাগর কাছিমের দল প্রচুর সংখ্যায় এসে বাসা বাঁধছে। এই অঞ্চলটি ভারতের জলপাইরঙা সাগর কাছিমের বৃহত্তম বাসা নির্মাণ করা (আরিবাদা) স্থানের একটি। নদীমুখের নিকটবর্তী গ্রামগুলি হল পালি বাঁধা, পুরুনা বাঁধা, গোখরা কুদা এবং কান্তিয়া পাড়া, যেখানে জলপাইরঙা সাগর কাছিমের বাসা দেখতে পাওয়া যায়। এইগুলি হলো জেলেদের গ্রাম। ব্রহ্মপুর শহরটি এই নদীর অববাহিকায় অবস্থিত এবং অন্যান্য গুরুত্বপূর্ণ শহরগুলি হল ছত্রপুর, গঞ্জাম, আসকা, ভাঞ্জানগর, বেল্লাগুন্থা এবং সুরডা। নদীর অববাহিকা অঞ্চলে প্রচুর পরিমাণে শিল্প স্থাপিত হয়েছে। এগুলির মধ্যে রয়েছে গ্রাসিম ইন্ডাস্ট্রিজ লিমিটেড-গঞ্জাম রাসায়নিক বিভাগ (পূর্বে জয়শ্রী রাসায়নিক লিমিটেড), আসকা (আশিকা) কো-অপারেটিভ সুগার ইন্ডাস্ট্রিজ লিমিটেড নুয়াগাম, আসকা স্পিনিং মিলস, মনোরমা কেমিক্যাল ওয়ার্কস লিমিটেড, ওড়িশা টিউবস প্রাইভেট লিমিটেড ইত্যাদি। এখানে প্রায় ৩৩৬০ সংখ্যক বিভিন্ন ধরনের ক্ষুদ্র শিল্প রয়েছে। এগুলির মধ্যে প্রধান খাদ্য ও তার সহযোগী শিল্প, বন ও কাঠ ভিত্তিক শিল্প, রাবার এবং প্লাস্টিক পণ্য এবং গ্লাস এবং সিরামিক শিল্প। এখানে বনভিত্তিক শিল্প স্থাপনের পর্যাপ্ত সুযোগ রয়েছে। অববাহিকা অঞ্চলটি খনিজ সম্পদে সমৃদ্ধ। প্রধান অর্থনৈতিক খনিজগুলি হল কাদামাটি, চুনাপাথর, ম্যাঙ্গানিজ, বালির অভ্রক, কালো বালি এবং পেষক পদার্থ (গ্রাইন্ডিং মেটেরিয়াল)। কচ্ছপ প্রজাতিসমূহ Government of Orissa টেমপ্লেট:Hydrography of Odisha
সারাহ-জেইন ডায়াস

সারাহ-জেইন ডায়াস হচ্ছেন ভারতের অভিনেত্রী, হোস্ট, ভিজে (মিডিয়া ব্যক্তিত্ব) এবং সাবেক সুন্দরী প্রতিযোগিতায় অংশগ্রহণকারী। ২০০৭ সালে তিনি ফেমিনা মিস ইন্ডিয়া তে বিজয়ী হন এবং চ্যানেল ভি'র তিনি একজন ভিডিও জকী (ভিজে) ছিলেন। মাস্কাটে একটি ভারতীয় খ্রিষ্টান পরিবারে জন্ম হয়েছিলো সারাহ-জেইনের, তার বাবার নাম ছিলো ইউসটেস ডায়াস এবং মার নাম ছিলো ইয়োলান্ডা, তারা আগে ভারতে থাকতেন, চাকরির জন্য তার বাবা ওমানে গিয়েছিলেন। সারাহ-জেইনের ইলোনা রোজ ডায়াস নামের এক বোন আছে। দ্বাদশ শ্রেণী পর্যন্ত সারাহ-জেইন ওমানে পড়েন, এরপর তিনি ভারতের মুম্বাইতে এসে সেন্ট এ্যান্ড্রুস কলেজ অব আর্টস, সায়েন্স এ্যান্ড কমার্সে ভর্তি হন। ২০০৭ সালে মিস ইন্ডিয়াতে অংশ নেওয়ার আগে সারাহ-জেইন বিভিন্ন ফ্যাশন শোতে র‍্যাম্প ওয়াক করতেন, এমনই এক মুম্বাইয়ের র‍্যাম্প ওয়াকে সুরেশ নেতারাজ নামের এক বিজ্ঞাপন নির্মাতা তাকে পছন্দ করে ফেলেন এবং তার একটি প্রকল্পের জন্য সারাহ-জেইনকে নেন। ২১ বছর বয়সে সারাহ-জেইন চ্যানেল ভি'র একটি অনুষ্ঠানে সঞ্চালকের দায়িত্ব পেয়েছিলেন। তিনি এরপর 'গেট গর্জিয়াস' নামের একটি মডেল হান্টিং শোর সঞ্চালক হয়েছিলেন। ২০০৬ সালে সারাহ-জেইন অস্ট্রেলীয় একটি মিউজিক ভিডিওতে অভিনয় করেছিলেন, গানটি ছিলো অস্ট্রেলীয় রক গ্রুপ আইএনএক্সের 'নেভার লেট ইউ গো' গান, যেটি ছিলো তাদের 'সুইচ' এ্যালবামের জন্য। পরের বছর ২০০৭ সালে সারাহ-জেইন ফেমিনা মিস ইন্ডিয়াতে অংশ নেন। তিনি ফেমিনা মিস ইন্ডিয়া ওয়ার্ল্ড শিরোপা জিতে যান এবং মিস ওয়ার্ল্ড ২০০৭ এ ভারতের প্রতিনিধিত্ব করেছিলেন। "Stats at Femina Miss India site"। The Times Of India। সংগ্রহের তারিখ ৯ এপ্রিল ২০০৭। [স্থায়ীভাবে অকার্যকর সংযোগ] "The New Femina Miss India"। সংগ্রহের তারিখ ৯ এপ্রিল ২০০৭। [স্থায়ীভাবে অকার্যকর সংযোগ] "Profile at Femina Miss India website"। The Times Of India। সংগ্রহের তারিখ ৯ এপ্রিল ২০০৭। [স্থায়ীভাবে অকার্যকর সংযোগ] "Mangalorean.com - Mangalore News Articles, Classifieds to Around the World"। www.mangalorean.com। ৮ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০১৫।  "Former Muscat student crowned Miss India"। Times of Oman। ৯ এপ্রিল ২০০৭। ২৭ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০০৭।  "Outstation Models"। Benchmark Models। সংগ্রহের তারিখ ৯ এপ্রিল ২০০৭।  "Star-favoured Sara"। The Tribune। সংগ্রহের তারিখ ৯ এপ্রিল ২০০৭।  "asas asa"। Outlook India। ১৭ মে ২০০৪। ১৮ নভেম্বর ২০০৭ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০০৭।  "INXS Release New Single 'Never Let You Go'"। Sony BMG। সংগ্রহের তারিখ ৯ এপ্রিল ২০০৭।  "Indian video clip leaked"। INXS। ৯ ডিসেম্বর ২০০৬। ৫ জানুয়ারি ২০০৭ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০০৭।  "The excitement reaches a crescendo"। The Times Of India। সংগ্রহের তারিখ ৯ এপ্রিল ২০০৭। [স্থায়ীভাবে অকার্যকর সংযোগ] উইকিমিডিয়া কমন্সে সারাহ-জেইন ডায়াস সংক্রান্ত মিডিয়া রয়েছে। ইন্টারনেট মুভি ডেটাবেজে সারাহ-জেইন ডায়াস (ইংরেজি) Official website Channel V profile Miss India - Profile[স্থায়ীভাবে অকার্যকর সংযোগ]
সন্ত কবীর নগর জেলা

সন্ত কবির নগর জেলা উত্তর ভারতের উত্তরপ্রদেশ রাজ্যের ৭৫ টি জেলার একটি। এই জেলার সদর দপ্তর খলিলাবাদ শহরে অবস্থিত। সন্ত কবীর নগর জেলা বস্তী বিভাগের একটি অংশ। ২০০৬ সালে পঞ্চায়েতি রাজ মন্ত্রণালয় সন্ত কবীর নগর জেলাকে ভারতের ৬৪০টি জেলার মধ্যে ২৫০টি অনুন্নত জেলার মধ্যে একটি হিসেবে সনাক্ত করেছে। এটি উত্তরপ্রদেশের ৩৪ টি জেলার মধ্যে একটি যা বর্তমানে অনুন্নত অঞ্চল অনুদান তহবিল কর্মসূচির (বিআরজিএফ) তহবিল গ্রহণ করছে। ভারতের জনগণনা ২০১১ অনুসারে সন্ত কবীর নগর জেলার মোট জনসংখ্যা ১,৭১৫,১৮৩, যা গাম্বিয়ার মোট জনসংখ্যার সমান বা মার্কিন যুক্তরাষ্ট্রের নেব্রাস্কা রাজ্যের মোট জনসংখ্যার সমান। এটি ভারতের ৬৪০টি জেলার মধ্যে ২৮৩তম জনবহুল জেলা। এ জেলার জনসংখ্যার ঘনত্ব প্রতি বর্গকিলোমিটারে ১,০৪১ জন বা প্রতি বর্গ মাইলে ২,৭০০ জন লোক বসবাস করে। ২০০১ থেকে ২০১১ এর দশকে জেলার জনসংখ্যা বৃদ্ধির হার ছিল ২০.৭১%। সন্ত কবীর নগর জেলার লিঙ্গ অনুপাত প্রতি ১০০০ পুরুষের বিপরীতে ৯৬৯ জন মহিলা রয়েছে এবং সাক্ষরতার হার ৬৯.০১%। ২০১১ সালে ভারতের জনগণনার সময়ে সন্ত কবীর নগর জেলার জনসংখ্যার ৯০.৪২% হিন্দি ভাষা এবং ৯.৫৪% উর্দু ভাষাকে তাদের প্রথম ভাষা বলে উল্লেখ্য করেছিল। ২০১১ সালে ভারতের জনগণনা অনুসারে, এই জেলার মোট জনসংখ্যার প্রায় ২৪% মুসলমান এবং বাকি সবাই হিন্দু ধর্মালম্বী। সন্ত কবীর দাস (১৫শ শতক) - কবি। Ministry of Panchayati Raj (৮ সেপ্টেম্বর ২০০৯)। "A Note on the Backward Regions Grant Fund Programme" (পিডিএফ)। National Institute of Rural Development। ৫ এপ্রিল ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ সেপ্টেম্বর ২০১১।  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Gambia, The 1,797,860 July 2011 est.  "2010 Resident Population Data"। U. S. Census Bureau। ২০১১-০৮-২৩ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Nebraska 1,826,341  2011 Census of India, Population By Mother Tongue সন্ত কবীর নগর জেলা ওয়েবসাইট সন্ত কবীর নগর জেলা আদালতের ওয়েবসাইট সন্ত কবীর নগর ২০১১ সালের আদম শুমারি
অমৃত মাঘেরা

অমৃত মাঘেরা হচ্ছেন একজন ভারতীয় বংশোদ্ভূত ব্রিটিশ নাগরিক, তিনি পেশাদার মডেল থেকে অভিনেত্রী হয়েছিলেন; মূলত তিনি হিন্দি, পাঞ্জাবি এবং ইংরেজি ভাষার চলচ্চিত্রে কাজ করেন। অমৃত তার কর্মজীবন নৃত্যর মাধ্যমে শুরু করেছিলেন, তিনি মার্কিন গায়ক কানইয়ে ওয়েস্ট এবং মার্কিন সঙ্গীত দল গানস অ্যান্ড রোজেসের একটি ভিডিওতে নেচেছিলেন। একদা মুম্বাইয়ে একটি বলিউড চলচ্চিত্রের শুটিং-এ অমৃত গানে ব্যাকগ্রাউন্ড ড্যান্সার হিসেবে নাচছিলেন, তখন একটি মডেলিং এজেন্সী তাকে কসমেটিক কম্পানি ল্যাকমের সঙ্গে পাঁচ বছরের জন্য ব্র্যান্ড এ্যামব্যাসেডর হিসেবে চুক্তি করায়। ২০১২ সালে তিনি পাকিস্তানি গায়ক ওয়ান পাউন্ড ফিশ ম্যানের গান 'এক পাউন্ড ফিশ'এর ভিডিওতে নাচেন। গানটি তার মডেলিং ক্যারিয়ার লঞ্চ করেছিলো, তিনি বিভিন্ন মানুষ এবং নামীদামী পণ্যের জন্য মডেলিং করার সুযোগ পেয়েছিলেন, যেমনঃ সত্য পাল, মিস সিক্সটি, ল'রিয়াল, স্কেচার্স, নোকিয়া এবং ওলে ছাড়াও অন্যান্য, সঙ্গে সঙ্গে তিনি ফ্যাশন শোতে অংশ নিতেন বিভিন্ন ডিজাইনারের অধীনে যেমন নীতা লুল্লা এবং এলিসন কানুগো। ২০১৪ সালে মুক্তিপ্রাপ্ত 'ম্যাড এ্যাবাউট ড্যান্স' (হিন্দি) ছিলো তার জীবনের প্রথম 'নায়িকা হিসেবে অভিনয় করা' চলচ্চিত্র, একই বছর তার অভিনয় করা একটি পাঞ্জাবি চলচ্চিত্র মুক্তি পায় যার নাম ছিলো 'গোরেয়া না দাফফা কারো'। ২০১৫ সালের এপ্রিলে তিনি ব্রিটিশ-ভারতীয় ইংরেজি চলচ্চিত্র 'অমর, আকবর এবং টনি' চলচ্চিত্রে অভিনয় করেন। ২০১৫ সালেই তার অভিনয় করা নারীবাদী চলচ্চিত্র 'এ্যাংরি ইন্ডিয়ান গডেসেস' মুক্তি পায় যেটাতে তিনি সারাহ-জেইন ডায়াস, সন্ধ্যা মৃদুল, অনুষ্কা মানচন্দা এবং তন্নিষ্ঠা চ্যাটার্জীর সঙ্গে অভিনয় করেছিলেন। "Amrit Maghera"। amritmaghera.com। ২২ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১৫।  "Amrit Maghera Goreyan Nu Daffa Karo"। Haathichiti। ১১ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১৫।  "Amar Akbar & Tony"। IMDB। সংগ্রহের তারিখ ৩০ জুলাই ২০১৫।  "Pan Nalin Directs India's First Female Friendship Film, 'Angry Indian Goddesses'"। India West। ১০ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১৫।  ইন্টারনেট মুভি ডেটাবেজে অমৃত মাঘেরা (ইংরেজি)
পুলিনবিহারী সরকার (জৈব রসায়ন বিজ্ঞানী)

পুলিনবিহারী সরকার (১ মার্চ, ১৯০৬ - ২৩ মার্চ ১৯৮৩) ছিলেন একজন বাঙালি জৈব রসায়ন বিজ্ঞানী। সংসদ বাঙালি চরিতাভিধান, সম্পাদনাঃ সুবোধচন্দ্র সেনগুপ্ত এবং অঞ্জলি বসু, ১ম খণ্ড, সংশোধিত পঞ্চম সংস্করণ, সাহিত্য সংসদ, ২০১০, কলকাতা
শ্যামল কান্তি বিশ্বাস

শ্যামল কান্তি বিশ্বাস (১ নভেম্বর ১৯৪৮ – ১ ডিসেম্বর ২০১৯) একজন বাংলাদেশি শিক্ষায়তনিক ব্যক্তি ছিলেন। তিনি চট্টগ্রাম প্রকৌশল ও প্রযুক্তি বিশ্ববিদ্যালয়ের উপাচার্য ছিলেন। শ্যামল কান্তি বিশ্বাস ১৯৪৮ সালের ১ নভেম্বর কক্সবাজারের পেকুয়ার বিশ্বাস পাড়ায় জন্মগ্রহণ করেন। তিনি বাংলাদেশ প্রকৌশল বিশ্ববিদ্যালয় থেকে স্নাতক হন এবং জাপানের কিয়ুশু বিশ্ববিদ্যালয় থেকে ডক্টরেট ডিগ্রি লাভ করেন। শ্যামল কান্তি বিশ্বাস ২০০৭ সালের ১৪ আগস্ট থেকে ২০০৮ সালের ২৮ জানুয়ারি পর্যন্ত চট্টগ্রাম প্রকৌশল ও প্রযুক্তি বিশ্ববিদ্যালয়ের ভারপ্রাপ্ত উপাচার্য হিসেবে দায়িত্ব পালন করেন। পরবর্তীতে, তিনি ২০০৮ সালের ২৯ জানুয়ারি থেকে ২০১২ সালের ২৮ জানুয়ারি পর্যন্ত চট্টগ্রাম প্রকৌশল ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেছিলেন। অবসরের পর তিনি প্রায় চার বছর আহছানউল্লা বিজ্ঞান ও প্রযুক্তি বিশ্ববিদ্যালয়ে অতিথি অধ্যাপক হিসেবে পাঠদান করেছিলেন। শ্যামল কান্তির বিশ্বাস মীরা বিশ্বাসের সাথে বিবাহবন্ধনে আবদ্ধ হন। তাদের এক পুত্র ও দুই কন্যা ছিল। শ্যামল কান্তি বিশ্বাস ২০১৯ সালের ১ ডিসেম্বর যুক্তরাষ্ট্রের আইডাহোর লুইসটনের সেন্ট জোসেফ চিকিৎসা কেন্দ্রে মৃত্যুবরণ করেন। "অধ্যাপক ড. শ্যামল কান্তি বিশ্বাস স্মরণে শোকসভা"। প্রতিদিনের সংবাদ। ৩ ডিসেম্বর ২০১৯। সংগ্রহের তারিখ ১৪ ডিসেম্বর ২০১৯।  "চুয়েটের সাবেক উপাচার্য ড. শ্যামল কান্তি বিশ্বাসের পরলোক গমন, শোকসভা"। দৈনিক আজাদী। ৩ ডিসেম্বর ২০১৯। সংগ্রহের তারিখ ১৪ ডিসেম্বর ২০১৯। [স্থায়ীভাবে অকার্যকর সংযোগ] "Shyamal Kanti Biswas"। Moscow-Pullman Daily News। ১৪ ডিসেম্বর ২০১৯। সংগ্রহের তারিখ ৩ ডিসেম্বর ২০১৯।  "অধ্যাপক ড. শ্যামল কান্তি বিশ্বাস স্মরণে শোকসভা"। শেয়ার বিজ। ৭ ডিসেম্বর ২০১৯। সংগ্রহের তারিখ ১৪ ডিসেম্বর ২০১৯।  "Former CUET VC Shyamal Kanti Biswas no more"। The New Nation। ২ ডিসেম্বর ২০১৯। ১৪ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৯।  "চুয়েটের সাবেক উপাচার্য অধ্যাপক ড. শ্যামলের প্রয়াণ"। দৈনিক অধিকার। ১ ডিসেম্বর ২০১৯। সংগ্রহের তারিখ ১৪ ডিসেম্বর ২০১৯।
আর্নেস্ট বক

আর্নেস্ট জর্জ বক (ইংরেজি: Ernest Bock; জন্ম: ১৭ সেপ্টেম্বর, ১৯০৮ - মৃত্যু: ৫ সেপ্টেম্বর, ১৯৬১) কেপ প্রদেশের কিম্বার্লি এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৩৫ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট, ট্রান্সভাল ও ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিং করতেন আর্নেস্ট বক। ১৯২৮-২৯ মৌসুম থেকে ১৯৩৯-৪০ মৌসুম পর্যন্ত আর্নেস্ট বকের প্রথম-শ্রেণীর খেলোয়াড়ী জীবন চলমান ছিল। দক্ষিণ আফ্রিকার কিম্বার্লিতে জন্মগ্রহণকারী আর্নেস্ট বক নিচেরসারির ডানহাতি ব্যাটসম্যান ও ডানহাতি মিডিয়াম বোলার হিসেবে খেলতেন। দক্ষিণ আফ্রিকায় কেবলমাত্র দুইটি পূর্ণাঙ্গ প্রথম-শ্রেণীর ক্রিকেট মৌসুম খেলেছেন। একবার গ্রিকুয়াল্যান্ড ওয়েস্ট ও আরেকবার ট্রান্সভাল দলের প্রতিনিধিত্ব করেন। সমগ্র খেলোয়াড়ী জীবনে দুইবারই কেবল উল্লেখযোগ্য ক্রীড়াশৈলী প্রদর্শনে সক্ষমতা দেখান। ১৯৩১-৩২ মৌসুমে রোডেশিয়ার বিপক্ষে নয় নম্বরে ব্যাটিংয়ে নেমে ৭৮ রান তুলেন। ১৯৩৪-৩৫ মৌসুমের চূড়ান্ত খেলায় অরেঞ্জ ফ্রি স্টেটের বিপক্ষে মাত্র আট রানের বিনিময়ে পাঁচ-উইকেট লাভের কৃতিত্ব দেখান ও প্রতিপক্ষকে ৭০ রানে গুটিয়ে দিতে সহায়তা করেন। ঐ বোলিং পরিসংখ্যান গড়ার পর তিনি আর মাত্র তিনটি প্রথম-শ্রেণীর ক্রিকেট খেলায় অংশ নিয়েছিলেন। তন্মধ্যে প্রথম খেলাটি ছিল ১৯৩৫-৩৬ সালে সফরকারী অস্ট্রেলিয়া দলের বিপক্ষে সিরিজের দ্বিতীয় টেস্টে। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আর্নেস্ট বক। ২৪ ডিসেম্বর, ১৯৩৫ তারিখে জোহেন্সবার্গে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তিনি কোন টেস্টে অংশগ্রহণের সুযোগ পাননি। জোহেন্সবার্গের অনুষ্ঠিত ঐ টেস্টের উভয়ে ইনিংসেই তিনি এগারো নম্বরে ব্যাটিংয়ে নেমেছিলেন। ৯ ও ২ রান তুলে উভয় ইনিংসেই অপরাজিত থাকেন। তবে, ২৩ ওভার বোলিং করেও কোন উইকেট লাভে ব্যর্থ হন। ঐ মৌসুমে এটিই তার একমাত্র খেলায় অংশগ্রহণ ছিল। এরপর চার বছর ক্রিকেট খেলার জগৎ থেকে দূরে সরেছিলেন। ১৯৩৯-৪০ মৌসুমে নর্থ ইস্টার্ন ট্রান্সভালের সদস্যরূপে দুইটি খেলায় অংশ নেন। ৫ সেপ্টেম্বর, ১৯৬১ তারিখে ট্রান্সভালের স্প্রিংস এলাকায় ৫২ বছর বয়সে আর্নেস্ট বকের দেহাবসান ঘটে। "Ernest Bock"। www.cricketarchive.com। সংগ্রহের তারিখ ২০১২-০১-১২।  "Scorecard: Griqualand West v Rhodesia"। www.cricketarchive.com। ১৯৩১-১২-২৯। সংগ্রহের তারিখ ২০১২-০১-২৮।  "Scorecard: Transvaal v Orange Free State"। www.cricketarchive.com। ১৯৩৫-০৩-০৯। সংগ্রহের তারিখ ২০১২-০১-২৮।  "Scorecard: South Africa v Australia"। www.cricketarchive.com। ১৯৩৫-১২-২৪। সংগ্রহের তারিখ ২০১২-০১-২৮।  জিম ক্রিস্টি ডেনিস টমলিনসন এক টেস্টের বিস্ময়কারী কোয়াজুলু-নাটাল ক্রিকেট দল দক্ষিণ আফ্রিকান টেস্ট ক্রিকেটারদের তালিকা ক্রিকেট ও রাগবি ইউনিয়ন খেলোয়াড়দের তালিকা ইএসপিএনক্রিকইনফোতে আর্নেস্ট বক (ইংরেজি) ক্রিকেটআর্কাইভে আর্নেস্ট বক (সদস্যতা প্রয়োজনীয়) (ইংরেজি)
স্কটিশ ফুটবল অ্যাসোসিয়েশন

স্কটিশ ফুটবল অ্যাসোসিয়েশন (স্কট্‌স: Scots Fitbaw Association, ইংরেজি: Scottish Football Association, স্কটিশ গ্যেলিক: Comann Ball-coise na h-Alba; এছাড়াও স্কটিশ এফএ অথবা সংক্ষেপে এসএফএ নামে পরিচিত) হচ্ছে স্কটল্যান্ডের ফুটবলের সর্বোচ্চ নিয়ন্ত্রক সংস্থা। এই সংস্থার সদস্যদের মধ্যে স্কটল্যান্ডের ক্লাবগুলো এবং অনুমোদিত জাতীয় সমিতির পাশাপাশি স্থানীয় সমিতিও অন্তর্ভুক্ত রয়েছে। এই সংস্থাটি ১৮৭৩ সালের ১৩ই মার্চ তারিখে প্রতিষ্ঠিত হয়েছে। এটি প্রতিষ্ঠার ৩৭ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৮১ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এছাড়াও ফুটবল খেলার নিয়ম নির্ধারণকারী সংস্থা ইন্টারন্যাশনাল ফুটবল অ্যাসোসিয়েশন বোর্ডে (আইএফএবি) এই সংস্থাটির সদস্যপদ রয়েছে। এই সংস্থার সদর দপ্তর স্কটল্যান্ডের রাজধানী গ্লাসগোতে অবস্থিত। এছাড়াও স্কটিশ ফুটবল জাদুঘরটি সেখানেই অবস্থিত। এই সংস্থাটি স্কটল্যান্ডের পুরুষ, নারী এবং যুব জাতীয় দলের পাশাপাশি ঘরোয়া ফুটবলে স্কটিশ পেশাদার ফুটবল লীগ, স্কটিশ কাপ এবং স্কটিশ যুব কাপের মতো প্রতিযোগিতার সকল কার্যক্রম পরিচালনা করে। বর্তমানে স্কটিশ ফুটবল অ্যাসোসিয়েশনের সভাপতির দায়িত্ব পালন করছেন রড পেট্রি এবং সাধারণ সম্পাদকের দায়িত্ব পালন করছেন ইয়ান ম্যাক্সওয়েল। ১৮৬০-এর দশকে স্কটল্যান্ডের প্রথম দিকের ফুটবল ক্লারগুলো গঠিত হওয়ার পরে, ফুটবলের দ্রুত বিকাশ সাধন হয়েছিল; তবে তখন কোনও আনুষ্ঠানিক কাঠামো ছিল না এবং ম্যাচগুলো প্রায়ই একটি উদাসীন এবং অনিয়মিত ফ্যাশনে সাজানো হয়েছিল। ১৮৬৭ সালে প্রতিষ্ঠিত কুইনস পার্ক নামক একটি গ্লাসগো ভিত্তিক ক্লাব নেতৃত্ব নিয়েছিল এবং ১৮৭৩ সালে গ্লাসগো পত্রিকায় একটি বিজ্ঞাপনের পরে সাতটি ক্লাবের প্রতিনিধি - কুইনস পার্ক, ক্লাইডেসেল, ভ্যাল অফ লেভেন, ডামব্র্যাক, থার্ড ল্যানার্ক, ইস্টার্ন এবং গ্র্যানভিল ১৮৭৩ সালের ১৩ই মার্চ একটি সভায় যোগ দিয়েছিলেন। তদ্ব্যতীত, কিলমারনক যোগ দেওয়ার ব্যাপারে তাদের আগ্রহ প্রকাশ করে একটি চিঠি পাঠিয়েছিল। উক্ত দিন, এই আটটি ক্লাব স্কটিশ ফুটবল সমিতি গঠন করেছিল এবং সমাধান করেছে যে: এখানকার ক্লাবগুলো দ্য ফুটবল অ্যাসোসিয়েশনের নিয়ম অনুসারে ফুটবলের প্রচারের জন্য নিজেদের গঠন করবে এবং এই সমিতির সাথে যুক্ত ক্লাবগুলো প্রতি বছর খেলতে আসা চ্যালেঞ্জ কাপের জন্য সদস্যতা গ্রহণ করবে, একই সাথে কমিটি প্রতিযোগিতার প্রস্তাবিত আইনগুলোর মানবে। ২ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ৭ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০২০।  "Contact Us - Scottish Football Association - Scottish FA"। www.scottishfa.co.uk।  "Brief History of the Scottish Football Association"। Scottish Football Association। ১ জুলাই ২০০৮ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৩।  James Shaw [@JGBS] (৩০ নভেম্বর ২০১২)। "James Shaw" (টুইট)। সংগ্রহের তারিখ ১৯ মে ২০১৭ – টুইটার-এর মাধ্যমে।  দাপ্তরিক ওয়েবসাইট (ইংরেজি) ফিফা-এ স্কটিশ ফুটবল অ্যাসোসিয়েশন ওয়েব্যাক মেশিনে আর্কাইভকৃত ১২ ডিসেম্বর ২০১৮ তারিখে (ইংরেজি) উয়েফা-এ স্কটিশ ফুটবল অ্যাসোসিয়েশন (ইংরেজি) টেমপ্লেট:স্কটিশ ফুটবল অ্যাসোসিয়েশন
বেলারুশীয় ফুটবল ফেডারেশন

বেলারুশীয় ফুটবল ফেডারেশন (বেলারুশীয়: Беларуская Федэрацыя Футбола, Biełaruskaja Fiederacyja Futboła, ইংরেজি: Football Federation of Belarus; এছাড়াও সংক্ষেপে বিএফএফ নামে পরিচিত) হচ্ছে বেলারুশের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮৯ সালে প্রতিষ্ঠিত হয়েছে। এটি প্রতিষ্ঠার ৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪ বছর পর ১৯৯৩ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর বেলারুশের রাজধানী মিন্‌স্কে অবস্থিত। এই সংস্থাটি বেলারুশের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে বেলারুশীয় প্রিমিয়ার লীগ, বেলারুশীয় নারী প্রিমিয়ার লীগ, বেলারুশীয় কাপ এবং বেলারুশীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে বেলারুশীয় ফুটবল ফেডারেশনের সভাপতির দায়িত্ব পালন করছেন উলাজিমির বাজানাও এবং সাধারণ সম্পাদকের দায়িত্ব পালন করছেন সের্জি ঝারদেতস্কি। এভগেনি শুনতভ (১৯৮৯–১৯৯৯) গ্রিগরি ফেদোরভ (১৯৯৯–২০০৩) গেনাডি নেভিগলাস (২০০৩–২০১১) সার্জি রুমাস (২০১১–২০১৯) ভ্লাদিমির বাজানভ (২০১৯–বর্তমান) আপিল কমিটি নিয়মানুবর্তিতামুলক কমিটি অভিজ্ঞ এবং গণ ফুটবল কমিটি শিশু ও যুব ফুটবল কমিটি মহিলা ফুটবল কমিটি আঞ্চলিক ফেডারেশন কমিটি ক্রীড়া সুবিধা এবং এরিনা সুরক্ষা কমিটি প্লেয়ারদের স্ট্যাটাস এবং ট্রানজিশন সম্পর্কিত কমিটি লাইসেন্সিং কমিটি জুডিশিয়াল কমিটি কমিশন ৭ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ১৬ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০২০।  দাপ্তরিক ওয়েবসাইট (বেলারুশীয়) (ইংরেজি) (রুশ) ফিফা-এ বেলারুশীয় ফুটবল ফেডারেশন ওয়েব্যাক মেশিনে আর্কাইভকৃত ১ জুন ২০১৮ তারিখে (ইংরেজি) উয়েফা-এ বেলারুশীয় ফুটবল ফেডারেশন (ইংরেজি)